pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. - ศธ. ลงนามความร่วมมือยุติวัณโรคประเทศไทย
วันพฤหัสบดีที่ 10 พฤษภาคม 2561
สธ. - ศธ. ลงนามความร่วมมือยุติวัณโรคประเทศไทย
กระทรวงสาธารณสุข โดยกรมควบคุมโรค และกระทรวงศึกษาธิการ โดยมหาวิทยาลัยมหิดล ลงนามความร่วมมือยุติวัณโรคและวัณโรคดื้อยาประเทศไทย จัดทําฐานข้อมูลผู้ป่วย อบรมบุคลากร จัดตั้งศูนย์ความเป็นเลิศทางห้องปฏิบัติการวัณโรคระดับนานาชาติ
พัฒนาเครือข่ายบริการในโรงพยาบาลและชุมชนและวิจัยพัฒนาเทคโนโลยี
วันนี้ (10 พฤษภาคม 2561) ที่กระทรวงสาธารณสุข จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ นพ.สุวรรณชัย วัฒนายิ่งเจริญชัย อธิบดีกรมควบคุมโรค และศาสตราจารย์ ดร.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล ร่วมลงนามบันทึกความร่วมมือทางวิชาการเพื่อเร่งรัดยุติวัณโรคและวัณโรคดื้อยาของประเทศไทย
ศ.คลินิก เกียรติคุณ นพ.ปิยะสกล กล่าวว่า ประเทศไทย มีนโยบายเข้มแข็งในการเร่งรัดการลดอุบัติการณ์วัณโรคตามยุทธศาสตร์ยุติวัณโรคขององค์การอนามัยโลก (The END TB Strategy) และเป้าหมายการพัฒนาที่ยั่งยืน (Sustainable Development Goals : SDGs)ขององค์การสหประชาชาติ โดยคณะรัฐมนตรีได้มีมติเห็นชอบแผนปฏิบัติการระดับชาติด้านการต่อต้านวัณโรค พ.ศ.2560-2564 ซึ่งกระทรวงสาธารณสุข ต้องอาศัยความร่วมมือและความเป็นเจ้าของร่วมกันจากภาคส่วนต่าง ๆ ถือว่า “รวมหมู่เป็นเจ้าของ” และต้องก้าวอย่างต่อเนื่องโดยกระทรวงศึกษาธิการจะช่วยเสริมศักยภาพบุคลากร และใช้องค์ความรู้ขับเคลื่อนการดําเนินงาน คือเสริมแรงด้วยความรู้
ศ.คลินิก เกียรติคุณ นพ.ปิยะสกล กล่าวต่อว่า ความร่วมมือในครั้งนี้ มีระยะเวลาดําเนินการ 4 ปี เริ่มตั้งแต่ พ.ศ.2561 – 2564 ทั้ง 2 กระทรวงจะบูรณาการการทํางานร่วมกัน โดยกรมควบคุมโรค จะเป็นหน่วยงานศูนย์กลางขับเคลื่อนยุทธศาสตร์สู่เป้าหมายยุติวัณโรคของประเทศไทย และคณะแพทยศาสตร์ศิริราชพยาบาล มหาวิทยาลัยมหิดลเป็นหน่วยงานหลักในการผลิตบัณฑิต วิจัย พัฒนา ส่งเสริมและเป็นศูนย์กลางในการบริการทางวิชาการด้านวิทยาศาสตร์ เทคโนโลยี และวิชาการชั้นสูงที่มีความร่วมมือเพื่อพัฒนาเครือข่ายห้องปฏิบัติการชันสูตร
ทั้งนี้ สาระสําคัญของบันทึกความร่วมมือ ประกอบด้วย 6 เรื่อง ได้แก่ 1.จัดทําฐานข้อมูลผู้ป่วยวัณโรคและวัณโรคดื้อยา 2.ร่วมกันจัดอบรมบุคลากรที่เกี่ยวข้องในงานวัณโรค ทั้งในและต่างประเทศ 3.พัฒนาและจัดตั้งศูนย์ความเป็นเลิศทางห้องปฏิบัติการวัณโรคในระดับนานาชาติ เช่นประเทศในกลุ่มลุ่มแม่น้ําโขง และอื่นๆ4.พัฒนาเครือข่ายการจัดบริการตรวจคัดกรอง วินิจฉัย ดูแลรักษาผู้ป่วยวัณโรคและวัณโรคดื้อยา รวมทั้งการป้องกันการแพร่กระจายเชื้อในโรงพยาบาล 5.สนับสนุนการค้นหา วินิจฉัย และดูแลรักษาผู้ป่วยในชุมชน สู่การยุติปัญหาวัณโรค และ6.ร่วมมือทางการวิจัย พัฒนาเทคโนโลยี นวัตกรรม การป้องกัน ค้นหา วินิจฉัย รวมถึงดูแลรักษาผู้ป่วยวัณโรคและวัณโรคดื้อยา
********************************* 10 พฤษภาคม 2561
รัฐบาลไทย-ข่าวทำเนียบรัฐบาล-การฝึกอบรมเชิงปฏิบัติการโครงการการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ ครั้งที่ 4
วันพฤหัสบดีที่ 28 มิถุนายน 2561
การฝึกอบรมเชิงปฏิบัติการโครงการการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ ครั้งที่ 4
ปลัดกระทรวงการคลัง ในฐานะประธานคณะกรรมการส่งเสริมวิสาหกิจเริ่มต้นแห่งชาติ เปิดการอบรมเชิงปฏิบัติการโครงการการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ ครั้งที่ 4 ระหว่างวันที่ 25 – 26 มิ.ย.2561
นายประสงค์ พูนธเนศ ปลัดกระทรวงการคลัง ในฐานะประธานคณะกรรมการส่งเสริมวิสาหกิจเริ่มต้นแห่งชาติ (National Startup Committee: NSC) (คณะกรรมการฯ) ได้เป็นประธานเปิดการอบรมเชิงปฏิบัติการ “โครงการการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ” (การอบรมฯ) ครั้งที่ 4 ระหว่างวันที่ 25 – 26 มิถุนายน 2561 ณ โรงแรมเดอะ เบอร์เคลีย์ ประตูน้ํา กรุงเทพมหานคร โดยมีผู้ตรวจราชการกระทรวงการคลัง (นางสาวบัณฑรโฉม แก้วสอาด) รองผู้อํานวยการสํานักงานเศรษฐกิจการคลัง (นางพิลาสลักษณ์ ยุคเกษมวงศ์) อธิการบดี มหาวิทยาลัยหอการค้าไทย (รศ.ดร. เสาวนีย์ ไทยรุ่งโรจน์) รองกรรมการผู้จัดการธนาคารเพื่อการส่งออกและนําเข้าแห่งประเทศไทย (ดร.รักษ์ วรกิจโภคาทร) และคลังเขต 1 2 และ 7 เข้าร่วมพิธีเปิดการฝึกอบรมดังกล่าว
การจัดฝึกอบรมดังกล่าวเป็นความร่วมมือกันระหว่างคณะกรรมการฯ สํานักงานเศรษฐกิจการคลัง กรมบัญชีกลาง และธนาคารเพื่อการส่งออกและนําเข้าแห่งประเทศไทย โดยมีวัตถุประสงค์เพื่อพัฒนาศักยภาพของเด็กและเยาวชนผ่านกระบวนการบ่มเพาะวิสาหกิจเริ่มต้นตั้งแต่ในโรงเรียน ซึ่งเป็นไปตามนโยบายของรัฐบาลที่ต้องการสร้างบุคลากรตั้งแต่วัยเด็ก เพื่อให้รู้จัก เข้าใจ และมีความคิดริเริ่มสร้างสรรค์อย่างผู้ประกอบการ ซึ่งจะเป็นรากฐานสําคัญในการพัฒนาวิสาหกิจเริ่มต้นของประเทศไทยในอนาคต
การฝึกอบรมฯ ครั้งนี้ มีผู้เข้าร่วมการฝึกอบรมทั้งหมด 65 ท่าน เป็นครูจากโรงเรียนที่เข้าร่วมโครงการ Startup Club จํานวน 44 คน จาก 21 สถาบัน ผู้แทนสํานักงานคลังเขต 1 2 และ 7 จํานวน 5 คน และคณะผู้บริหารการคลังประจําจังหวัด (คบจ.) 16 คน จาก 16 จังหวัดในภาคกลาง ได้แก่ กรุงเทพมหานคร นครปฐม นนทบุรี ปทุมธานี สมุทรสาคร สมุทรปราการ สมุทรสงคราม พระนครศรีอยุธยา ราชบุรี เพชรบุรี ประจวบคีรีขันธ์ ฉะเชิงเทรา ตราด ระยอง จันทบุรี และชลบุรี โดยมีคณาจารย์จากศูนย์การสร้างผู้ประกอบการที่ขับเคลื่อนโดยนวัตกรรม (Innovation-Driven Entrepreneurship Center : IDE Center) มหาวิทยาลัยหอการค้าไทยทําหน้าที่เป็นวิทยากรในการฝึกอบรมฯ ตลอดระยะเวลา 2 วัน 1 คืน เพื่อเสริมสร้างความรู้ความเข้าใจเกี่ยวกับความเป็นผู้ประกอบการและสามารถถ่ายทอดความรู้ให้แก่นักเรียนและเยาวชน ตลอดจนส่งเสริมให้นักเรียนได้แสดงความคิดสร้างสรรค์อย่างผู้ประกอบการเพื่อเป็นกําลังสําคัญในการร่วมขับเคลื่อนวิสาหกิจไทยต่อไป
สําหรับการฝึกอบรมฯ ครั้งต่อไป จะจัดขึ้นภายในเดือนกรกฎาคม 2561 ที่จังหวัดนครราชสีมา สําหรับ คบจ. และคุณครูสถาบันการศึกษาที่เข้าร่วมโครงการ Startup Club ในภาคตะวันออกเฉียงเหนือตอนล่างและภาคตะวันออก
สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3640, 3638
รัฐบาลไทย-ข่าวทำเนียบรัฐบาล-นายกฯ เตรียมถก ครม. นัดพิเศษ เรื่องมาตรการช่วยเหลือและงบประมาณ
วันพุธที่ 1 เมษายน 2563
นายกฯ เตรียมถก ครม. นัดพิเศษ เรื่องมาตรการช่วยเหลือและงบประมาณ
นายกฯ เตรียมถก ครม. นัดพิเศษ เรื่องมาตรการช่วยเหลือและงบประมาณ
วันที่ 1 เมษายน 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมเรียกประชุมคณะรัฐมนตรี นัดพิเศษในช่วงเช้าวันศุกร์ ที่ 3 เมษายน 2563 ณ ตึกสันติไมตรี ทําเนียบรัฐบาล เพื่อหารือเร่งด่วนในเรื่อง
1. รับฟังข้อมูลจากกระทรวงต่าง ๆ สิ่งที่จะออกเป็นมาตรการเยียวยาในระยะ 3 และ 4 สําหรับช่วงเดือนพฤษภาคม - กรกฎาคม 2563 ต่อไป
2. หารือเรื่องงบประมาณ กรอบวงเงิน จัดลําดับความสําคัญเร่งด่วน รวมทั้ง แหล่งที่มาของเงินจากที่ต่าง ๆ
ทั้งนี้ จะเป็นรูปแบบการประชุมเต็มคณะ โดยไม่ผ่านระบบ Video Conference
รัฐบาลไทย-ข่าวทำเนียบรัฐบาล-โฆษก คสช.ชี้แจง กรณีองค์กรจับตาความเคลื่อนไหวด้านเสรีภาพ ของประชากรทั่วโลก เผยแพร่รายงานเสรีภาพประชากรโลกและประเทศที่ถูกจำกัดเสรีภาพ
วันศุกร์ที่ 19 มกราคม 2561
โฆษก คสช.ชี้แจง กรณีองค์กรจับตาความเคลื่อนไหวด้านเสรีภาพ ของประชากรทั่วโลก เผยแพร่รายงานเสรีภาพประชากรโลกและประเทศที่ถูกจํากัดเสรีภาพ
โฆษก คสช.ชี้แจง กรณีองค์กรจับตาความเคลื่อนไหวด้านเสรีภาพ ของประชากรทั่วโลก เผยแพร่รายงานเสรีภาพประชากรโลกและประเทศที่ถูกจํากัดเสรีภาพ
วันที่ 18 มกราคม 2561 พ.อ.วินธัย สุวารี โฆษก คสช. กระทรวงกลาโหม ชี้แจงกรณีองค์กรจับตาความเคลื่อนไหวด้านเสรีภาพของประชากรทั่วโลก เผยแพร่รายงานประจําปีถึงรายงานเสรีภาพประชากรโลกและประเทศที่ถูกจํากัดเสรีภาพ มีสาระสําคัญคือ พบว่าหลายประเทศมีค่าเฉลี่ยเสรีภาพลดลง 71 ประเทศ และมีเพียง 35 ประเทศ ที่กําลังขับเคลื่อนไปในทิศทางมีเสรีภาพ ส่วนคาดการณ์ในปี 2018 จาก 195 ประเทศทั่วโลก อ้างอิงตามข้อมูลดังกล่าว กําหนดให้ประเทศไทยอยู่ในกลุ่ม “ไม่มีเสรีภาพ” มีคะแนน 31/100 ซึ่งต่ํากว่าประเทศเมียนมา ที่ติดอยู่ในกลุ่ม “ค่อนข้างมีเสรีภาพบางส่วน” ทั้งที่มีคะแนน 31/100 เช่นกัน
ขอเรียนว่าจากผลการรายงานของ องค์กรฯ ดังกล่าวอาจประเมินโดยอาศัยองค์ประกอบเพียงบางส่วน หรือลักษณะมองประเมินเพียงบางมุมเท่านั้น ในช่วงที่ผ่านมา ประเทศไทยถือยังอยู่ในช่วงเวลาพิเศษ ที่ทางภาครัฐจําเป็นต้องให้ความสําคัญกับเรื่องของความสงบเรียบร้อยของประเทศ ให้การเดินหน้าประเทศเป็นไปตามแผนเป้าหมายอย่างสมบูรณ์ จึงอาจมีเฉพาะในเรื่องของภาคการเมืองเท่านั้นที่การแสดงออกหรือการดําเนินการใด ๆ จะมีลักษณะค่อยเป็นค่อยไป ตามความเหมาะสมและจําเป็นของสถานการณ์ นอกนั้นในเรื่องของการดําเนินชีวิตความเป็นอยู่ทั่วไปของผู้คนในสังคม ค่อนข้างปกติ ทุกคนมีสิทธิเสรีภาพมีความเสมอภาคอย่างเท่าเทียมกันภายใต้กรอบรัฐธรรมนูญ ซึ่งการประเมินหรือการพิจารณาใด ๆ อาจขึ้นอยู่กับมุมมองที่แตกต่างและหลากหลายได้
---------------------------
รัฐบาลไทย-ข่าวทำเนียบรัฐบาล-“บิ๊กอู๋”กำชับ สนร.เข้มงวดความปลอดภัยแคมป์คนงานป้องกันเสี่ยงไฟไหม้
วันพฤหัสบดีที่ 9 สิงหาคม 2561
“บิ๊กอู๋”กําชับ สนร.เข้มงวดความปลอดภัยแคมป์คนงานป้องกันเสี่ยงไฟไหม้
รมว.แรงงาน กําชับ สํานักงานแรงงานในต่างประเทศ ตรวจสอบความปลอดภัยที่พักคนงาน พร้อมแจ้งแรงงานไทยไม่ต่อพ่วงสายไปเองในที่พัก รักษาความสะอาด ใส่ใจความปลอดภัย รับประทานอาหารที่ถูกสุขลักษณะ
รมว.แรงงาน กําชับ สํานักงานแรงงานในต่างประเทศ ตรวจสอบความปลอดภัยที่พักคนงาน พร้อมแจ้งแรงงานไทยไม่ต่อพ่วงสายไปเองในที่พัก รักษาความสะอาด ใส่ใจความปลอดภัย รับประทานอาหารที่ถูกสุขลักษณะ พร้อมให้เจ้าหน้าที่ประสานการช่วยเหลือส่งศพแรงงานไทยที่ไหลตายกลับภูมิลําเนามาประกอบพิธีทางศาสนา
เมื่อวันที่ 8 สิงหาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเปิดเผยถึงกรณีเหตุการณ์ไฟไหม้ที่พักคนงาน โมชาฟ Ahituv ซึ่งอยู่บริเวณภาคกลางของอิสราเอล เมื่อวันที่ 6 สิงหาคมที่ผ่านมา โดยจากการตรวจสอบของฝ่ายแรงงานประจําสถานเอกอัครราชทูต ณ กรุงเทลอาวีฟ ประเทศอิสราเอล พบว่า เหตุการณ์ดังกล่าวเกิดขึ้นขณะคนงานทํางานอยู่ในฟาร์มเกษตรใกล้กับที่พัก โดยได้เกิดไฟไหม้ที่พักคนงานซึ่งอยู่ภายในบริเวณโรงงานบรรจุของบริษัท จากการตรวจเยี่ยมที่พักคนงาน มีแรงงานไทยทํางานอยู่จํานวน 14 คน ไฟไหม้ห้องพักคนงานที่ทําจากตู้คอนเทนเนอร์ 1 หลัง ที่มีคนงานพักอาศัยอยู่รวม 6 คน ไฟไหม้สิ่งของเครื่องใช้ส่วนตัวของคนงานทั้ง 6 คนเสียหายทั้งหมด แต่ไม่ได้ลุกลามไปยังห้องพักรายอื่น และไม่มีผู้ได้รับบาดเจ็บ ส่วนสาเหตุคาดว่าน่าจะมาจากไฟฟ้าลัดวงจร จากการต่อพ่วงและเดินสายไฟเองของคนงาน คิดเป็นมูลค่าความเสียหายประมาณ 200,000 บาท โดยนายจ้างไม่ประสงค์จะแจ้งความและเอาผิด หรือเรียกร้องค่าเสียหายใด ๆ จากคนงาน นายจ้างยังได้แจ้งฝ่ายแรงงานฯ ว่าจะรื้อถอนและจัดหาที่พักตู้คอนเทนเนอร์ใหม่มาทดแทนให้ภายใน 3 สัปดาห์ เบื้องต้น นายจ้างได้จัดหาที่พักชั่วคราวให้ พร้อมเสื้อผ้าและเครื่องใช้ที่จําเป็นให้คนงานทั้ง 6 คนแล้ว
ส่วนกรณีแรงงานไทยเสียชีวิต 2 ราย เนื่องจากไหลตายที่อิสราเอล เมื่อวันที่ 3 และ 5 สิงหาคม
ที่ผ่านมา ซึ่งจากการตรวจสอบข้อเท็จจริงของฝ่ายแรงงานฯ จากเพื่อนร่วมงาน พบว่า นายณัฐชัย ป้องเศร้า
มีภูมิลําเนาจังหวัดนครพนม คนงานโมชาฟ Ometz (Amatz) เป็นฟาร์มปลูกและบรรจุดอกไม้ส่งต่างประเทศ นายณัฐชัยมีโรคประจําตัวคือโรคลมชัก อีกรายไหลตายเมื่อวันที่ 5 สิงหาคม ทราบชื่อนายพรชัย พรมจันทร์ ภูมิลําเนาจังหวัดนครพนม คนงานโมชาฟ Mozar เป็นฟาร์มเลี้ยงลิงเพื่อการศึกษาและวิจัยของเอกชน จากการตรวจสอบข้อเท็จจริงจากเพื่อนร่วมงาน พบว่า สภาพที่ทํางานเป็นฟาร์มเลี้ยงลิงขนาดใหญ่ มีลิง 1,200 ตัว เพื่อนร่วมงานแจ้งว่า นายพรชัยมีนิสัยชอบเก็บตัว นอนกรนและสําลักบ่อย โดยขอออกไปนอนคนเดียวในที่พักคนงานหลังเก่าและเสียชีวิตในวันต่อมา
พล.ต.อ.อดุลย์ฯ ได้สั่งการให้ฝ่ายแรงงานฯ กําชับกับแรงงานไทย ไม่ให้ดําเนินการต่อพ่วงหรือเดินสายไฟเองอีก รักษาความสะอาดบริเวณที่พักอาศัย ระมัดระวังเรื่องความปลอดภัย รับประทานอาหาร ให้ถูกสุขลักษณะ พักผ่อนให้เพียงพอ โดยฝ่ายแรงงานฯ จะเข้าไปติดตามตรวจเยี่ยมอีกครั้งเมื่อปรับปรุงที่พักใหม่เสร็จแล้ว ส่วนกรณีที่แรงงานไทยเสียชีวิต 2 ราย ได้สั่งการให้ฝ่ายแรงงานฯ เจรจาเรื่องเงินช่วยเหลือชดเชย ประสานญาติและผู้เกี่ยวข้องเพื่อดําเนินการส่งศพกลับภูมิลําเนามาประกอบพิธีทางศาสนาต่อไป
-----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
8 สิงหาคม 2561
รัฐบาลไทย-ข่าวทำเนียบรัฐบาล-รมว.เฉลิมชัย ตรวจเยี่ยมโครงการฝายคลองขุนพัง
วันเสาร์ที่ 15 สิงหาคม 2563
รมว.เฉลิมชัย ตรวจเยี่ยมโครงการฝายคลองขุนพัง
รมว.เฉลิมชัย ตรวจเยี่ยมโครงการฝายคลองขุนพัง พร้อมสนับสนุนโครงการฝายคลองนางโยนพร้อมระบบส่งน้ําที่จะสนับสนุนฝายคลองขุนพังเดิม สามารถช่วยพื้นที่การเกษตร 4,000 ไร่ อีกทั้งยังใช้ในการอุปโภค–บริโภคได้ถึง 600 ครัวเรือน ประชากร 3,000 คน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมโครงการฝายคลองขุนพัง ณ หมู่ที่ 8 ตําบลหินตก อําเภอร่อนพิบูลย์ จังหวัดนครศรีธรรมราช ซึ่งโครงการดังกล่าวเกิดขึ้นเพื่อแก้ไขปัญหาการขาดแคลนน้ํา กรมชลประทานจึงได้มีการก่อสร้างฝายคลองขุนพังโดยใช้งบประมาณปี 2531 แล้วเสร็จในปี 2533 สามารถช่วยเหลือพื้นที่การเกษตร 2,500 ไร่ และช่วยเรื่องอุปโภค-บริโภค 650 ครัวเรือน ประชากร 3,000 คน แต่เนื่องจากเป็นฝายที่ใช้มานานส่งผลให้ตัวฝายชํารุด ทําให้หน้าแล้งขาดน้ํา ไม่มีน้ําใช้ อีกทั้งระบบส่งน้ํามีการเสื่อมสภาพ ทําให้ส่งน้ําไม่ถึงพื้นที่เป้าหมาย โครงการฝายคลองขุนพังนี้จึงเป็นภารกิจที่ต้องซ่อมแซม โดยกรมชลประทานได้มีการตรวจสอบแล้วมีจุดที่เหมาะสมที่จะก่อสร้างฝายพร้อมระบบท่อส่งน้ําห่างจากฝายคลองขุนพังขึ้นไปทางเหนือน้ําประมาณ 1 กิโลเมตร เพื่อแก้ไขปัญหาการขาดแคลนน้ําในฤดูแล้ง และเป็นแหล่งน้ําสนับสนุนฝายคลองขุนพังเดิม ซึ่งจะเป็นการแก้ปัญหาในระยะยาว โดยมีพื้นที่ที่เหมาะสมคือฝายคลองนางโยน ที่จะมีท่อส่งน้ําประมาณ 18 กม. ทําให้สามารถเพิ่มพื้นที่เกษตร เป็นจํานวน 4,000 ไร่ ปัจจุบันกําลังอยู่ระหว่างการออกแบบโครงการ และเสนอขอตั้งงบประมาณในปี 2565
" อย่างไรก็ตาม ได้มอบหมายให้กรมชลประทานจะต้องสร้างการมีส่วนร่วมของราษฎรในพื้นที่ เพื่อตอบสนองความต้องการโดนแท้จริง และมีการพูดคุยก่อนดําเนินโครงการ จึงขอให้ความมั่นใจว่าจะสามารถสนับสนุนงบประมาณในการก่อสร้างให้กับพี่น้องในพื้นที่ได้อย่างแน่นอน" นายเฉลิมชัย กล่าว
รัฐบาลไทย-ข่าวทำเนียบรัฐบาล-คกก.ควบคุมเครื่องดื่มแอลกอฮอล์ เห็นชอบใช้มาตรการ 3 ระดับ ลดอุบัติเหตุจราจร ช่วงเทศกาลสงกรานต์
วันศุกร์ที่ 15 กุมภาพันธ์ 2562
คกก.ควบคุมเครื่องดื่มแอลกอฮอล์ เห็นชอบใช้มาตรการ 3 ระดับ ลดอุบัติเหตุจราจร ช่วงเทศกาลสงกรานต์
คณะกรรมการควบคุมเครื่องดื่มแอลกอฮอล์ เห็นชอบมาตรการระดับเข้มข้นให้งดจําหน่ายเครื่องดื่มแอลกอฮอล์ในวันที่ 13 เมษายน หวังลดการบาดเจ็บและเสียชีวิตจากอุบัติเหตุจราจร โดยเตรียมเสนอต่อคณะกรรมการนโยบายเครื่องดื่มแอลกอฮอล์แห่งชาติเพื่อพิจารณาต่อไป
คณะกรรมการควบคุมเครื่องดื่มแอลกอฮอล์ เห็นชอบมาตรการระดับเข้มข้นให้งดจําหน่ายเครื่องดื่มแอลกอฮอล์ในวันที่ 13 เมษายน หวังลดการบาดเจ็บและเสียชีวิตจากอุบัติเหตุจราจร โดยเตรียมเสนอต่อคณะกรรมการนโยบายเครื่องดื่มแอลกอฮอล์แห่งชาติเพื่อพิจารณาต่อไป
วันนี้ (15 กุมภาพันธ์ 2562) ที่สํานักงานปลัดกระทรวงสาธารณสุข กระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข เป็นประธานการประชุมคณะกรรมการควบคุมเครื่องดื่มแอลกอฮอล์ ครั้งที่ 1/2562 โดยมีผู้แทนจากภาครัฐ และภาคเอกชนเข้าร่วมประชุม และให้สัมภาษณ์ว่า มติที่ประชุมเห็นชอบการลดการบาดเจ็บและเสียชีวิตจากอุบัติเหตุจราจรในช่วงเทศกาลสงกรานต์ ปี 2562 ด้วยมาตรการ 3 ระดับเพื่อลดอุบัติเหตุทางถนน ในช่วงเทศกาลสงกรานต์ ปี 2562 ได้แก่1)ระดับพื้นฐานบังคับใช้กฎหมายอย่างเคร่งครัด เช่น เวลา สถานที่ห้ามดื่ม/ห้ามขาย ใบอนุญาตจําหน่ายสุรา การขับขี่ยานพาหนะเมื่อดื่มสุราและการบําบัดรักษา ดําเนินการต่อเนื่องตามนโยบายการคัดกรองและบําบัดรักษาสําหรับผู้ถูกคุมความประพฤติฐานความผิดเป็นผู้ขับขี่ที่เมาสุราในช่วงเทศกาลสงกรานต์ พ.ศ. 25622)ระดับปานกลางกําหนดให้พื้นที่เล่นน้ําสงกรานต์ เป็นพื้นที่ห้ามขายและบริโภคเครื่องดื่มแอลกอฮอล์ และจัดตั้งหน่วยเฉพาะกิจดําเนินการร่วมกับศูนย์อํานวยการความปลอดภัยทางถนนทุกจังหวัด เน้นการแยกผู้ดื่มแอลกอฮอล์ไม่ให้ขับขี่ยานพาหนะ และ3)ระดับเข้มข้นให้งดจําหน่ายเครื่องดื่มแอลกอฮอล์ในวันที่ 13 เมษายน เนื่องจากข้อมูล กรมควบคุมโรค กระทรวงสาธารณสุข พบว่า ในช่วงเทศกาลสงกรานต์ปี 2555 - 2559 มีผู้บาดเจ็บและเสียชีวิตจากการจราจรทางถนนที่เกี่ยวเนื่องกับเครื่องดื่มแอลกอฮอล์ เป็นผู้ดื่มเครื่องดื่มแอลกอฮอล์จํานวน 44,590 คน คิดเป็นร้อยละ 32.5 จากผู้ประสบอุบัติเหตุทั้งสิ้นจํานวน 137,385 คน และในวันที่ 13 เมษายน มีผู้ประสบอุบัติเหตุที่บาดเจ็บและเสียชีวิตสูงสุด สาเหตุส่วนใหญ่เกิดจากการดื่มสุรา
อย่างไรก็ตาม มาตรการดังกล่าวข้างต้น คณะกรรมการควบคุมเครื่องดื่มแอลกอฮอล์กําลังจะนําเสนอคณะกรรมการนโยบายเครื่องดื่มแอลกอฮอล์แห่งชาติต่อไป
*******************************************15 กุมภาพันธ์ 2562
รัฐบาลไทย-ข่าวทำเนียบรัฐบาล-สธ. สร้างมิติใหม่ทางการเงินให้บุคลากรทั่วประเทศ
วันอาทิตย์ที่ 8 เมษายน 2561
สธ. สร้างมิติใหม่ทางการเงินให้บุคลากรทั่วประเทศ
กระทรวงสาธารณสุข พัฒนาแผนสร้างเสริมสุขภาพทางการเงิน มิติใหม่ “ประหยัด ลดค่าใช้จ่าย” ให้บุคลากรทั่วประเทศ เพิ่มประสิทธิภาพการทํางาน บริการประชาชนอย่างมีคุณภาพ
กระทรวงสาธารณสุข พัฒนาแผนสร้างเสริมสุขภาพทางการเงิน มิติใหม่ “ประหยัด ลดค่าใช้จ่าย” ให้บุคลากรทั่วประเทศ เพิ่มประสิทธิภาพการทํางาน บริการประชาชนอย่างมีคุณภาพ
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังประชุมทางไกลผ่านระบบวิดีโอ ผู้บริหารและบุคลากรทั่วประเทศ โดยมีตัวแทนจาก ธนาคารไทยพาณิชย์ จํากัด (มหาชน) และบริษัท แอดวานซ์ ไวร์เลส เน็ตเวร์ค จํากัด เข้าร่วมการประชุม ว่า กระทรวงสาธารณสุข ได้ประกาศนโยบายสวัสดิการเพื่อบุคลากรกระทรวงสาธารณสุข แผนงานสร้างเสริมสุขภาพทางการเงิน (Happy Money Program) เพื่อดูแลความเป็นอยู่ และลดรายจ่ายส่วนตัวของบุคลากร โดยเฉพาะในระดับปฏิบัติงาน เกิดขวัญและกําลังใจ ส่งผลให้การทํางานบริการประชาชนมีประสิทธิภาพมากยิ่งขึ้น ซึ่งคาดว่า ในปีนี้จะช่วยประหยัดค่าใช้จ่ายของบุคลากรได้ 2,123 ล้านบาท โดยไม่ใช้งบประมาณ
นายแพทย์เจษฎากล่าวต่อว่า สําหรับแผนสร้างเสริมสุขภาพทางการเงินได้รับความสนใจจากบุคลากรกระทรวงสาธารณสุขอย่างมาก จึงได้เพิ่ม 3 โครงการคือ การสื่อสารภายในองค์กร (Happy Communication) โดยร่วมมือกับบริษัท แอดวานซ์ ไวร์เลส เน็ทเวิร์ค จํากัด เป็นสิทธิพิเศษโทรฟรีในเครือข่ายเดียวกับสําหรับบุคลากรภายในกระทรวงสาธารณสุข เปิดให้บริการวันที่ 15 เมษายนนี้ และการประกันภัยรถ (Happy Car Insurance) ร่วมมือกับธนาคารไทยพาณิชย์ จํากัด (มหาชน) ได้แก่ รถพยาบาล รถตู้ราชการ รถยนต์ส่วนบุคคล และโครงการ SCB Happy ให้บริการสินเชื่อดอกเบี้ยร้อยละ 7.5 หลังจากที่ได้เปิดตัว “โครงการความมั่นคงด้านที่อยู่อาศัยของบุคลกรกระทรวงสาธารณสุข (Happy Home) ผลการดําเนินงานสร้างเสริมสุขภาพทางการเงิน “Happy Money Program” 3 เดือนที่ผ่านมาตั้งแต่เดือนมกราคม มีบุคลากรรีไฟแนนซ์และซื้อบ้านหลังใหม่ ยอดทั้งสิ้นประมาณ 7,000 ล้านบาท นับว่าเป็นการดูแลสวัสดิการบุคลากรได้เป็นอย่างดี ซึ่งแผนงานสร้างเสริมสุขภาพทางการเงิน “Happy Money Program” ของกระทรวงสาธารณสุข ได้รับการคัดเลือกให้นําเสนอความก้าวหน้าต่อคณะกรรมการติดตามการปฏิบัติงานตามนโยบายของรัฐบาล (คตน.) เพื่อนําเสนอนายกรัฐมนตรีต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับ เอกอัครราชทูตวิสามัญผู้มีอำนาจเต็ม แห่งยูเครนประจำประเทศไทย
วันอังคารที่ 21 สิงหาคม 2561
ปลัดกระทรวงยุติธรรม ให้การต้อนรับ เอกอัครราชทูตวิสามัญผู้มีอํานาจเต็ม แห่งยูเครนประจําประเทศไทย
ปลัดกระทรวงยุติธรรม ให้การต้อนรับ เอกอัครราชทูตวิสามัญผู้มีอํานาจเต็มแห่งยูเครนประจําประเทศไทย
ในวันอังคารที่ ๒๑ สิงหาคม ๒๕๖๑ เวลา ๑๑.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้การต้อนรับ นายอันดรีย์ เบซตา เอกอัครราชทูตวิสามัญผู้มีอํานาจเต็ม
แห่งยูเครนประจําประเทศไทย พร้อมคณะ
ในโอกาสหารือข้อราชการเพื่อส่งเสริมความร่วมมือด้านกระบวนการยุติธรรมระหว่างทั้งสองประเทศ
รัฐบาลไทย-ข่าวทำเนียบรัฐบาล-โครงการบ้านเช่าสำหรับผู้มีรายได้น้อย
วันศุกร์ที่ 10 กรกฎาคม 2563
โครงการบ้านเช่าสําหรับผู้มีรายได้น้อย
วันศุกร์ที่ 10  กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการบ้านเช่าสําหรับผู้มีรายได้น้อย ตามแผนแม่บทการพัฒนาที่อยู่อาศัยระยะ 20 ปี เพื่อให้คนไทยทุกคนมีที่อยู่อาศัยถ้วนทั่วและมีคุณภาพชีวิตที่ดีในปี 2579 โดยจะสร้างบ้านเช่า 100,000 หลัง ทั่วประเทศ ในพื้นที่ของการเคหะแห่งชาติที่มีอยู่แล้ว ภายในระยะเวลา 5 ปี ตั้งแต่ปี 2564-2568 โดยในแต่ละปีจะมีผู้มีรายได้น้อย มีบ้านอยู่อาศัยเพิ่มขึ้นปีละ 20,000 ครอบครัว และเมื่อโครงการแล้วเสร็จในปี 2568 จะมีบ้านสําหรับผู้มีรายได้น้อยรวม 100,000 ครอบครัว ครอบคลุมทั้งผู้สูงอายุ คนพิการ และประชาชนที่มีรายได้น้อยอื่น ๆ ให้สามารถเช่าที่อยู่อาศัยที่มีมาตรฐานได้ในราคาที่เหมาะสม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วิธีการใช้เจลล้างมือที่ถูกต้องและปลอดภัยจากโควิด-19
วันศุกร์ที่ 20 มีนาคม 2563
วิธีการใช้เจลล้างมือที่ถูกต้องและปลอดภัยจากโควิด-19
การล้างมือด้วยเจลล้างมือมีวิธีการที่ถูกต้องอย่างไรบ้างนะ
1.ใช้เจลที่มีส่วนผสมของแอลกอฮอล์มากกว่า 70%
2.พกเจลติดตัวขนาดพกพา
3.หากไม่มีเจลให้ใช้แอกอฮอล์ทําความสะอาดแทน
รัฐบาลไทย-ข่าวทำเนียบรัฐบาล-นายกรัฐมนตรี ระบุเป็นอำนาจกรรมการกำหนดไม่แบน “พาราควอต” ยืนยันรัฐบาลเดินหน้า “ลด-ละ-เลิก” ใช้สารพาราควอต ในเวลาเร็วที่สุด
วันจันทร์ที่ 18 กุมภาพันธ์ 2562
นายกรัฐมนตรี ระบุเป็นอํานาจกรรมการกําหนดไม่แบน “พาราควอต” ยืนยันรัฐบาลเดินหน้า “ลด-ละ-เลิก” ใช้สารพาราควอต ในเวลาเร็วที่สุด
นายกรัฐมนตรี ระบุเป็นอํานาจกรรมการกําหนดไม่แบน “พาราควอต” ยืนยันรัฐบาลเดินหน้า “ลด-ละ-เลิก” ใช้สารพาราควอต ในเวลาเร็วที่สุด
วันนี้ (18 กุมภาพันธ์ 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีที่คณะกรรมการวัตถุอันตรายมีมติยังไม่แบนสารเคมีอันตรายพาราควอตว่า รัฐบาลก็มุ่งหวังจะให้มีการยกเลิกการใช้ในอนาคต แต่ก็ขึ้นอยู่กับคณะกรรมการฯ จะเป็นผู้กําหนดออกมา แต่วิธีการที่กําชับไปก็คือ ขอให้ตอบคําถามทุกคน ทุกฝ่ายให้ได้ เพราะเรื่องนี้เป็นสิทธิ์ของคณะกรรมการฯ เป็นผู้กําหนด ในส่วนของรัฐบาลก็ต้องเดินหน้าตามแผนอย่างนี้ เพื่อไปสู่การลด ละ เลิก ให้ได้ภายในระยะเวลาที่เร็วที่สุด วันนี้ชอบพูดกันมากว่ามีกลุ่มทุนสารเคมี ผมก็ไม่รู้ว่า กลุ่มทุนที่บอกมานั้นเป็นใคร ถามว่ามีบทบาทกําหนดทิศทางสารเคมีของไทย ก็ไปดูให้ดีแล้วกัน ผมคิดว่าบางทีก็เป็นการมองหาวิธีการพูดให้มันเสียหาย
“ถ้าเรายังสร้างความเสียหาย ไม่ไว้วางใจซึ่งกันและกันต่อไปในวันนี้ วันหน้าหลายสิ่งก็เกิดไม่ได้ ก็ได้พยายามทําหลายอย่าง ให้เกิดการยอมรับ ให้เกิดความเชื่อมั่น การแก้ปัญหาเรื่องทุจริตคอรัปชัน ผมก็พูดไปหลายครั้ง รัฐบาลนี้มีการลงโทษมากมาย มูลค่าหลายหมื่นหลายแสนล้านบาท ก็ยังไม่สนใจกัน ซึ่งทุกอย่างก็เข้าสู่กระบวนการยุติธรรม เข้ามาเสนอ เข้ามามีส่วนร่วมในทางที่เป็นไปได้ ถ้าทุกคนไม่ช่วยกันเลย แล้วจะแก้ไขได้อย่างไร ซึ่งผมเองก็ติดตามทุกวันในการแก้ปัญหา” นายกรัฐมนตรีกล่าว
--------------------------------
รัฐบาลไทย-ข่าวทำเนียบรัฐบาล-แนวทางการปฏิบัติสำหรับผู้ประกอบกิจการร้านอาหาร
วันอังคารที่ 12 พฤษภาคม 2563
แนวทางการปฏิบัติสําหรับผู้ประกอบกิจการร้านอาหาร
ผู้ประกอบกิจการร้านอาหารมีแนวทางปฏิบัติอย่างไรบ้างนะ ??
-จัดจุดคัดกรองเบื้องต้น
-มีถังขยะที่มีฝาปิดมิดชิดและกําจัดอย่างถูกต้อง
-จัดจุดล้างมือด้วยแอลกอฮอล์หรือสบู่และน้ํา
-จัดให้มีภาชนะส่วนตัวแบบชําระเงิน
-ทุกคนต้องสวมหน้ากากอนามัยขณะใช้บริการ
-มีมาตรการเว้นระยะห่าง
รัฐบาลไทย-ข่าวทำเนียบรัฐบาล-ธ.ก.ส. ชวนออมเงิน รับกระปุก Happy Farm ในวันเด็กแห่งชาติ 2563
วันพุธที่ 8 มกราคม 2563
ธ.ก.ส. ชวนออมเงิน รับกระปุก Happy Farm ในวันเด็กแห่งชาติ 2563
ธ.ก.ส. เชิญชวนเด็กๆ ร่วมเปิดบัญชีเงินฝาก เนื่องในวันเด็กแห่งชาติ ประจําปี 2563 รับทันที กระปุกออมทรััพย์ Happy Farm สุดน่ารักและยังเพิ่มความสนุกสนานกับการสะสมผองเพื่อน Happy Farm Collection ที่ ธ.ก.ส. สาขาทั่วประเทศ พร้อมร่วมสนุกกับกิจกรรมงานวันเด็ก
ธ.ก.ส. เชิญชวนเด็ก ๆ ร่วมเปิดบัญชีเงินฝาก เนื่องในวันเด็กแห่งชาติ ประจําปี 2563 รับทันที กระปุกออมทรััพย์ Happy Farm สุดน่ารักและยังเพิ่มความสนุกสนานกับการสะสมผองเพื่อน Happy Farm Collection ที่ ธ.ก.ส. สาขาทั่วประเทศ พร้อมร่วมสนุกกับกิจกรรมงานวันเด็ก ภายใต้แนวคิด เยาวชนไทยหัวใจ Go Green พบกับกิจกรรมออมเงิน ฐานการเรียนรู้เกษตรอินทรีย์ เครื่องเล่นนานาชนิด รวมถึงกิจกรรมเล่นเกมเพื่อรับของรางวัลมากมาย ฟรีอาหารและเครื่องดื่มตลอดงาน 11 มกราคมนี้ เวลา 08.30-13.00 น. ณ ธ.ก.ส. สํานักงานใหญ่ บางเขน
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงานวันเด็กแห่งชาติ ประจําปี 2563 ธ.ก.ส. ได้จัดทํากระปุกออมทรัพย์ “Happy Farm” สุดน่ารัก ในรูปแบบฟาร์มและน้องวัว และผองเพื่อน Happy Farm Collection ให้สะสม เพื่อเป็นของที่ระลึกให้กับเด็ก ๆ หรือผู้ที่เปิดบัญชีใหม่หรือฝากเงินเพิ่ม ตั้งแต่ 500 บาทขึ้นไป ในบัญชีเงินฝากออมทรัพย์ เงินฝากออมทรัพย์ทวีโชค เงินฝากออมทรัพย์ A-Savings และเงินฝากรักษาทรัพย์ (1 กระปุกต่อ 1 บัญชี สูงสุดไม่เกินคนละ 2 บัญชี) เพื่อส่งเสริมให้เด็ก ๆ รักการออมและสร้างภูมิคุ้มกันผ่านการออมเงิน ในวันเสาร์ที่ 11 มกราคม 2563 ตั้งแต่เวลา 08.30 – 13.00 น. ที่ ธ.ก.ส. สาขาทั่วประเทศ
ในส่วนของ ธ.ก.ส. สํานักงานใหญ่ บางเขน ยังได้จัดกิจกรรมวันเด็กแห่งชาติ ที่สอดคล้องกับคําขวัญวันเด็กแห่งชาติ ประจําปี 2563 ของ พลเอกประยุทธ์ จันทร์โอชา นายกรัฐมนตรี “เด็กไทยยุคใหม่ รู้รักสามัคคี รู้หน้าที่พลเมืองไทย” ภายใต้แนวคิด “เยาวชนไทย หัวใจ Go Green” เพื่อสร้างการตระหนักรู้ในการดํารงชีวิตและการร่วมดูแลสิ่งแวดล้อมอย่างยั่งยืน ควบคู่ความสนุกสนานร่าเริงให้กับเด็ก ๆ ที่เข้าร่วมงาน โดยมีกิจกรรมการให้ความรู้ด้านอาหารปลอดภัยหรือเกษตรอินทรีย์ กิจกรรมฐานการเรียนรู้ Go Green เกมรักษ์โลก กิจกรรมรณรงค์งดใช้ถุงพลาสติก ลด ละ เลิก บุหรี่ – ยาเสพติด กิจกรรมด้านการออม โครงการเงินฝาก Kids D เพลิดเพลินกับการชมการ์ตูน ซุ้มเกมเสริมทักษะต่าง ๆ และเครื่องเล่นมหาสนุก เช่น บ้านลม บ้านบอล ม้าหมุน รถไฟมหาสนุก พร้อมทั้งมีซุ้มอาหารและเครื่องดื่มให้ผู้เข้าร่วมงานได้รับประทานฟรีตลอดงาน
นายสมเกียรติ กล่าวอีกว่า ธ.ก.ส. ให้ความสําคัญกับการพัฒนาเยาวชนของชาติ ด้วยการจัดกิจกรรมส่งเสริมทักษะชีวิต และการปลูกฝังการออมเงินอย่างสม่ําเสมอ ผ่านโครงการต่าง ๆ รวมถึงการสร้างศักยภาพและความสุขของเด็ก จึงขอเชิญชวนเด็ก ๆ และผู้ปกครองเข้าร่วมงานวันเด็ก ธ.ก.ส. ในวันที่ 11 มกราคมนี้ ณ ธ.ก.ส. สํานักงานใหญ่ บางเขน ซึ่งสามารถเดินทางมาร่วมกิจกรรมได้สะดวกสบาย ด้วยรถไฟฟ้า BTS โดยลงสถานีมหาวิทยาลัยเกษตรศาสตร์ ทางออกที่ 3 ถึงหน้าประตู ธ.ก.ส. ทันที ทั้งนี้ สามารถติดตามรายละเอียดกิจกรรมงานวันเด็ก ธ.ก.ส. ประจําปี 2563 ได้ที่ www.baac.or.th หรือ โทร. 02 555 0555